થરાદ માર્કેટયાર્ડ ખાતે સોમવારે ખેડુત વિભાગની ચુંટણી યોજાઇ હતી.જેમાં ૧૧૯૧ પૈકી ૧૧૮૩ મતદારોએ (૯૯.૪૧) ટકા મતદાન કર્યું હતું.મંગળવારની સવારે માર્કેયાર્ડ ખાતે મતગતરી યોજાઇ હતી. જેમાં ચેરમેન પરબતભાઇ પટેલની પેનલે મેદાન મારતાં દરેક પ્રતિનિધીએ સરેરાશ ૮૩૭ મત મેળવ્યા હતા.જ્યારે ૩૩ મત રદ થયા હતા તેમ માર્કેટયાર્ડના ચુંટણી અધિકારીએ જણાવ્યું હતું.જ્યારે સતત બીજા ટર્મમાં પણ માર્કેટયાર્ડની ચુંટણી લડનાર ગુજરાત પ્રદેશમંત્રી માંગીલાલ પટેલની પેનલને કદાવર નેતા પરબતભાઇ પટેલની વ્યુહરચના સામે કારમી હારનો સામનો કરવો પડ્યો હતો. જાહેર થયેલ બોર્ડ ઓફ ડિરેકટર્સ દ્વારા ઉજવણી કરાઇ હતી.